open-index/open-wikipedia-markdown huggingface dataset:
CAC 40

**CAC 40** () je najdôležitejší akciový index vo Francúzsku. Počiatočná hodnota indexu - 1000 bodov - bola stanovená 31. decembra 1987.

## Výpočet indexu
Index je vypočítaný ako aritmetický priemer kapitalizačne vážených cien akcií 40 najväčších spoločností kótovaných na parížskej burze Euronext. Každá zo štyridsiatich spoločností má svoj vlastný index, ktorý je vážený podľa hodnoty jej cenných papierov dostupných na trhu. Ceny sa líšia od spoločnosti k spoločnosti v závislosti od jej voľnej kapitalizácie. Počas váženia cena v firme môže byť skrátená na maximálnu váhu 15 % v CAC 40.

Počnúc 1. decembrom 2003 sa pri výpočte kapitalizácie berú do úvahy iba voľne obchodované akcie.

Index sa počíta každých 30 sekúnd v pracovné dni burzy od 9:00 do 17:30 SEČ.

## Kritériá výberu
Zloženie CAC 40 je štvrťročne aktualizované výborom expertov Conseilcientifique des indexes (CSI). Zmeny nadobudnú platnosť vždy v tretí piatok v marci, júni, septembri a decembri. Počet akcií vo voľnom obehu sa prehodnocuje každý september.

## Referencie

Kategória:Burzové indexy
Javor (vrch v Oravskej Magure)

**Javor** () je vrch v Oravskej Magure. Leží nad obcou Lokca, približne  západne od mesta Tvrdošín.  

## Poloha
Nachádza sa vo východnej časti pohoria, v centrálnej oblasti geomorfologického podcelku Budín. Vrch leží v Žilinskom kraji, v okrese Tvrdošín a zasahuje na katastrálne územie obce Nižná, okrajovo i Lokca. Najbližšími sídlami sú severozápadne ležiaca Lokca a Ťapešovo, západne je situovaný Vasiľov a Babín.

## Opis
Javor je nevýrazný pahorok v západnej časti masívu vrchu Budín (). Vrch leží v mohutnom horskom chrbte, ktorý vedie od sedla Príslop severovýchodným smerom po brehy Oravskej priehrady. Severným smerom sa nachádza Slepčianka (), západným Surový () a Galanky (), južným Budín II () a Šubovka (), východne Budín a Javorový vrch () a severovýchodne Magurka (). Severné časti masívu odvodňuje Budínsky potok do Bielej Oravy, vodu z južných svahov odvádza Lokciansky potok do Hruštínky v povodí Oravy. Vrcholom vedie značený chodník z Lokce.

### Výhľady
Nevýrazný vrchol pokrýva súvislý lesný porast, ktorý umožňuje len veľmi obmedzený rozhľad. Z lokalít s redšou vegetáciou je možné vidieť okolité vrchy Oravskej Magury, no tiež Kysucké, Sliezske a Oravské Beskydy, ojedinele i časť Šípskej Fatry.

## Prístup
* po  zelenej značke z Lokce alebo Budína
* po  červenej značke (Medzinárodná diaľková turistická trasa E3) hlavným hrebeňom cez Budín:
** od juhozápadu zo sedla Príslop cez Šubovku
** od severovýchodu z Trstenej cez hrádzu Oravskej priehrady a Magurku
* po  modrej značke z Podbiela cez rázcestie *Šubovka*

## Referencie

## Pozri aj
* Budín (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Tvrdošín
Kategória:Nižná (okres Tvrdošín)
SME (rozlišovacia stránka)

**SME** môže byť:
* slovenský denník, pozri SME
* skratka:
** small and medium-sized enterprise - malý a stredný podnik
** Sony Music Entertainment
** subject-matter expert (odborník v danej oblasti)
Madagaskarské národné futbalové mužstvo

**Madagaskarské národné futbalové mužstvo** reprezentuje Madagaskar na medzinárodných futbalových akciách, ako sú Majstrovstvá sveta a Africký pohár národov.

## História
Futbalový zväz bol založený v roku 1961. Madagaskar sa nikdy nekvalifikoval na Majstrovstvá sveta vo futbale. Na Africkom pohári národov sa predstavili raz a to v roku 2019. Ako debutant na turnaji sa prekvapivo dostali do štvrťfinále.

## Majstrovstvá sveta

## Africký pohár národov

## Externé odkazy
https://fmf.mg/

## Zdroj

Kategória:Národné futbalové mužstvá
Kategória:Futbal na Madagaskare
Kategória:Madagaskarské národné družstvá
Malawijské národné futbalové mužstvo

**Malawijské národné futbalové mužstvo** reprezentuje Malawi na medzinárodných futbalových akciách, ako sú Majstrovstvá sveta a Africký pohár národov.

## História
Futbalový zväz bol založený v roku 1966. Do roku 1966 krajina súťažila pod názvom Nyassland (Ňasko). Malawi sa nikdy nekvalifikovali na Majstrovstvá sveta vo futbale. Na Africkom pohári národov sa predstavili trikrát. Najlepší výsledok je osemfinále na Africkom pohári národov 2021.

## Majstrovstvá sveta

## Africký pohár národov

## Externé odkazy
https://fam.mw/

## Zdroj

Kategória:Národné futbalové mužstvá
Kategória:Futbal v Malawi
Kategória:Malawijské národné družstvá
Šubovka (vrch v Oravskej Magure)

**Šubovka** () je vrch v Oravskej Magure. Leží nad obcou Podbiel, približne  západne od mesta Tvrdošín. Lokalitou prechádza Medzinárodná diaľková turistická trasa E3. 

## Poloha
Nachádza sa vo východnej časti pohoria, v centrálnej oblasti geomorfologického podcelku Budín. Vrch leží v Žilinskom kraji, na hranici okresov Námestovo a Tvrdošín a zasahuje na katastrálne územie obcí Lokca a Podbiel. Najbližšími sídlami sú západne situovaný Babín, severne ležiaca Lokca a juhovýchodne situovaný Podbiel.

## Opis
Šubovka je súčasťou horského chrbta, ktorý vedie od sedla Príslop severovýchodným smerom po brehy Oravskej priehrady. Juhozápadným susedom je sedlom oddelený Prípor () a Čistý grúň (), južným Búčie (), východným Petrovka () a Čížiková (), severovýchodným je plytkým sedlom oddelený Budín II () a Budín () a severne sa nachádza Pekelná (). Severozápadné časti hrebeňa odvodňujú prítoky Hruštínky do Bielej Oravy, voda z juhovýchodných svahov odteká potokom Podbielsky Cickov do rieky Oravy. Vrcholom vedie značený chodník.

### Výhľady
Hrebeň v tejto časti pokrýva súvislý lesný porast, ktorý neumožňuje rozhľad. Z malých odlesnených lokalít a miest s riedkou vegetáciou je vidieť okolité vrchy Oravskej Magury, Oravské, Kysucké a Sliezske Beskydy, Veľkú Fatru, Chočské a Skorušinské vrchy, Nízke a Vysoké Tatry.

## Prístup
* po  modrej značke z Podbiela
* po  červenej značke (Medzinárodná diaľková turistická trasa E3) hlavným hrebeňom:
** od juhozápadu zo sedla Príslop cez Čistý grúň
** od severovýchodu z Trstenej cez Magurku a Budín
* po  zelenej značke z Lokce cez Budín

## Referencie

## Pozri aj
* Budín (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Tvrdošín
Kategória:Vrchy v okrese Námestovo
Kategória:Podbiel
Kategória:Lokca
Šubovka

**Šubovka** môže byť:

* vrch v Oravskej Magure (), pozri Šubovka (vrch v Oravskej Magure)
* potok na Orave, pozri Šubovka (prítok Hruštínky)
Mozambické národné futbalové mužstvo

**Mozambické národné futbalové mužstvo** reprezentuje Mozambik na medzinárodných futbalových akciách, ako sú Majstrovstvá sveta a Africký pohár národov.

## História
Futbalový zväz bol založený v roku 1975. Mozambika sa nikdy nekvalifikoval na Majstrovstvá sveta vo futbale. Na Africkom pohári národov sa predstavili štyrikrát. Vo všetkých prípadoch skončili v skupinovej fázy. Mozambik je súčasťou Rady futbalových asociácii Južnej Afriky (COSAFA).

## Majstrovstvá sveta

## Africký pohár národov

## Externé odkazy
https://www.fmf.co.mz/

## Zdroj

Kategória:Národné futbalové mužstvá
Kategória:Futbal v Mozambiku
Kategória:Mozambické národné družstvá
Namíbijské národné futbalové mužstvo

**Namíbijské národné futbalové mužstvo** reprezentuje Namíbiu na medzinárodných futbalových akciách, ako sú Majstrovstvá sveta a Africký pohár národov.

## História
Futbalový zväz bol založený v roku 1976. Namíbia sa nikdy nekvalifikovala na Majstrovstvá sveta vo futbale. Na Africkom pohári národov sa predstavili trikrát v rokoch 1998, 2008 a 2019 vo všetkých prípadoch skončili už v skupine.

## Majstrovstvá sveta

## Africký pohár národov

## Externé odkazy
https://www.namibian.com.na/The-Namibian/Sport/Football

## Zdroj

Kategória:Národné futbalové mužstvá
Kategória:Namíbijské národné družstvá
Kategória:Futbal v Namíbii
Zambijské národné futbalové mužstvo

**Zambijské národné futbalové mužstvo** reprezentuje Zambiu na medzinárodných futbalových akciách ako sú Majstrovstvá sveta a Africký pohár národov.

## História
Futbalový zväz bol založený v roku 1929. Zambia sa nikdy nekvalifikovala na Majstrovstvá sveta vo futbale. Na Africkom pohári národov sa predstavili 17-krát. Ich najväčší úspech je víťazstvo na Africkom pohári národov 2012. Vo finále vtedy porazili Pobrežie Slonoviny až po penaltovom rozstrelu.

## Majstrovstvá sveta

## Africký pohár národov

## Referencie

## Externé odkazy
https://www.cafonline.com/member-associations/zam/

## Zdroj

Kategória:Národné futbalové mužstvá
Kategória:Futbal v Zambii
Kategória:Zambijské národné družstvá
Mutňanský (priezvisko)

**Mutňanský** () je slovenské priezvisko, ktoré sa spája predovšetkým so zemanmi zo zaniknutých obcí Čerňakov a Mútna v okrese Turčianske Teplice. V súčasnosti sa najviac vyskytuje vo Nemšovej (53 x). Historicky sa spája aj s menom *[[Vladár (priezvisko)|Vladár]]*, niekedy aj *Csepcsányi* (Čepčiansky). Iné verzie priezviska sú **Mutniansky**, **Mutňansky**. 

## História priezviska
[náhľad|Detail náhrobku rodiny [Zorkóci a Čepčiansky v panskej záhrade v Malom Čepčíne. Pod menom prvej zosnulej je prímeno **Muthnai** - z Mútnej]]
Pôvod zemanov z Mútnej je nejasný. Keď kráľ Belo IV. obdaroval zemanov, ktorí sa časom začali písať „de Muthna“ zemou na Hornom Turci, kde si neskôr založili tri obce, mali za svojimi menami uvedené *de Churnuk*. Samotní Vladárovci svoj pôvod preto odvodzujú od mesta Cernik v Chorvátskom Slavónsku. Šikura však tvrdí, že najskôr ide o turčiansky Čerňakov, teraz časť Mošoviec. Aby toho nebolo málo, Novák uvádza, že ide o druhý turčiansky Čerňakov, ktorý ležal blízko terajšieho Veľkého Čepčína. S Blažejom Mútňanským, ktorého potomkovia sa ako prví začínajú písať **Vladár** sa od rodu odpája jedna vetva. V súčasnosti v Turci žijú Mutňanskí predovšetkým v okolí Martina.

## Erb
Erb Mutňanských je taký istý, ako Vladárovcov – modrý štít, na ktorom v bielej vode pláva strieborný jeleň. V rohoch štítu je zlatá hviezda a strieborný polmesiac s tvárou. Klenotom je červené srdce prestrelené strieborným šípom, z ktorého vyrastajú tri biele ľalie. Na prostrednej sedí biely holub.

## Známi nositelia
* Andrej Mutňanský

## Referencie

Kategória:Priezviská na Slovensku
Kategória:Šľachtické rody v Uhorsku
Kategória:Šľachtické rody na Slovensku
Rena Soferová

**Rena Soferová** (; * 2. december 1968, Arcadia, Kalifornia, USA) je americká herečka. 

## Detstvo a mladosť
Soferová sa narodila v Kalifornii, v meste Arcadia. Jej matkou bola profesorka psychológie a otec konzervatívny rabín. Detstve sa s rodinou presťahovala do mesta Pittsburgh v Pensylvánii a po rozvode jej rodičov, žila s otcom a bratom v New Jersey. Je židovského pôvodu a navštevovala aj židovské školy. 

## Kariéra
Jej prvou hereckou rolou, bola postava Lois Marie Cerullo, v televíznom seriály *Všeobecná nemocnica*. Za svoj herecký výkon v seriály získala v roku 1995 ocenenie Daytime Emmy. V televíznom seriály účinkovala do roku 1997, potom ju nahradila Lesli Kay. V rokoch 1998 až 1999 stvárnila rolu Amandy v televíznom seriály *Melrose Place*. O rok neskôr, stvárnila vedľajšiu úlohu v komédii *Kňaz, rabín a blondínka alebo keď sa traja majú radi*, po boku Jenny Elfman a Bena Stillera. 

V roku 2002 stvárnila rolu učiteľky Desjardinovej v televíznom spracovaní filmu *Carrie*. Hosťovala tiež v rôznych televíznych seriáloch, ako napríklad *[[Seinfeld]]*, *[[Hrdinovia]]*, *[[Priatelia (seriál)|Priatelia]]* či *[[Dva a pol chlapa]]*. Od roku 1990 do roku 2021 stvárnila rolu Quinn Fuller Forrester, v mydlovej opere *The Bold and the Beautiful* a objavila sa tak v 903 epizódach. 

## Súkromný život
Jej prvým manželom bol herec Wally Kurth, s ktorým má dcéru. Ich manželstvo trvalo v rokoch 1995 až 1997. Druhý raz sa vydala za Sanforda Bookstavera, v roku 2003, s ktorým má dcéru. Ich manželstvo sa rozpadlo v roku 2017 a rozviedli sa. V roku 2019 oznámili, že sa uzmierili a znova zasnúbili. Svadba predbehla v roku 2019. 

## Iné projekty

## Externé odkazy
* 
* 

## Zdroj

Kategória:Televízne herečky USA mydlových opier
Kategória:Filmové herečky USA
Kategória:Televízne herečky USA
Kategória:Osobnosti USA židovského pôvodu
Kategória:Osobnosti z Kalifornie
Kategória:Držitelia ceny Daytime Emmy
Marquinhos Trad

**Marcos Marcello Trad** je súčasným starostom Campo Grande od roku 2017 a brazílskym právnikom, narozen 28.8.1964.

## Životopis
Marcos sa narodil 28. augusta 1964 v Campo Grande v Mato Grosso do Sul .

Ako právnik bol členom sekcie Mato Grosso do Sul Brazílskej advokátskej komory ako poradca, potom predsedal Etickej a disciplinárnej komisii. Pripojil sa a predsedal Štátnemu súdu pre športovú justíciu (TJD-MS).

## Osobný život
Syn bývalého federálneho poslanca Nelsona Trada a Therezinhy Mandetty, brat bývalého starostu Campo Grande Nelsona Trada Filha a bývalého federálneho poslanca Fábia Trada ; vyštudoval právo na Federálnej univerzite v Rio de Janeiro (UFRJ).

V decembri 2002 sa oženil s Tatianou Trad a mal s ňou dve dcéry, Marianu a Alice Trad.

Kategória:Narodenia v 1964
Kategória:Žijúci ľudia
Záborský potok

**Záborský potok** je potok v regióne Šariš v obciach Záborské a Petrovany v okrese Prešov v Prešovskom kraji. Je ľavostranným prítokom vodného toku Torysa a má dĺžku . Je vodným tokom VI. rádu. 

## Prameň
Pramení juhovýchodne od okraja intravilánu obce Záborské v poľnohospodárskom extraviláne v poli *Vrchy* v  Patrí do obce Záborské okresu Prešov v Prešovskom kraji a nachádza sa v geomorfologickom celku Košická kotlina v geomorfologickom podcelku Toryská pahorkatina.
## Opis toku
Od prameňa tečie západným smerom, preteká cez centrum intravilánu obce Záborské, preteká poľnohospodárskym extravilánom lemovaný pásom príbrežnej vegetácie, v  vteká na obecnú hranicu medzi obcami Záborské a Petrovany, sleduje túto hranicu, v  opúšťa obecnú hranicu a smeruje na juhozápad, v  priberá krátky bezmenný pravostranný prítok, v  priberá bezmenný ľavostranný prítok, podteká cestu Prešov – Petrovany, v  podteká hneď aj D1 Prešov – Košice a v  v poli aj lúke *Na pieskoch* ústi do vodného toku Torysa priamo na obecnej hranici medzi obcami Petrovany a Kendice ako jej ľavostranný prítok. Vodný tok Torysa je ďalej prítokom Hornádu.

Vodný tok *Záborský potok* má dva bezmenné nevýznamné prítoky. 

## Pôvod názvu
Vodný tok *Záborský potok* na území obce Záborské má pôvod v názve tejto obce s charakteristickým významom *geografický objekt charakterizovaný svojou polohou za borom, za borinou*.  Z toponyma Záborské a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena *Záborský potok* ako súčasť veľmi početnej skupiny názvov v slovenskej toponymii, najmä hydronymii .   

Názov vodného toku *Záborský potok* bol štandardizovaný v roku 2007.
V priestore slovenskej hydronymie potokov hydronymum *Záborský  potok* je jedinečným hydronymom (február 2022).  

## Referencie

 

Kategória:Vodné toky v okrese Prešov
Kategória:Potoky na Slovensku 
Kategória:Vodné toky v Košickej kotline
Zimbabwianske národné futbalové mužstvo

**Zimbabwianske národné futbalové mužstvo** reprezentuje Zimbabwe na medzinárodných futbalových akciách, ako sú Majstrovstvá sveta a Africký pohár národov.

## História
Súčasný futbalový zväz bol založený v roku 1979 no súčasťou FIFA sú už od roku 1965. Zimbabwe sa nikdy nekvalifikovali na Majstrovstvá sveta vo futbale. Na Africkom pohári národov sa predstavili päťkrát, pri všetkých účastiach skončili vždy v skupinovej fáze.

## Majstrovstvá sveta

## Africký pohár národov

## Referencie

## Externé odkazy
https://www.fifa.com/about-fifa/associations/ZIM

## Zdroj

Kategória:Národné futbalové mužstvá
Kategória:Futbal v Zimbabwe
Kategória:Zimbabwianske národné družstvá
Africký pohár národov 2015

**Africký pohár národov 2015** bol 30. ročníkom Afrického pohára národov, medzinárodného futbalového turnaja pre národné tímy pod hlavičkou Konfederácie afrického futbalu. Turnaj sa hral v dňoch od 17. januára do 8. februára 2015. Turnaj hostila Rovníková Guinea. Titul obhajovala Nigéria.

Turnaj malo hostiť Maroko ktoré neskôr požadovalo odloženie podujatia kvôli epidémii vírusu Ebola v Západnej Afrike; následne boli Maroku odobraté hostiteľské práva a ako hostiteľská krajina sa stala Rovníková Guinea.

Turnaj vyhralo Pobrežie Slonoviny ktoré vo finále porazilo Ghanu, zápas rozhodol až penaltový rozstrel. Na treťom mieste skončila Konžská demokratická republika ktorá v boji o tretie miesto zdolala hostiteľskú krajinu.

## Kvalifikácia
náhľad|
Na turnaj sa kvalifikovalo 16 tímov ani jeden tím nezažil debut na turnaji.

## Štadióny
Štadióny v mestách Bata a Malabo boli tiež hostiteľskými mestami pre Africký pohár národov 2012.

## Skupinová fáza

### Skupina A

|}

### Skupina B

|}

### Skupina C

|}

### Skupina D

|}

## Play-off

### Štvrťfinále

### Semifinále

### Zápas o tretie miesto

### Finále

Víťazom turnaja sa stalo Pobrežie Slonoviny.

## Referencie

## Externé odkazy
* CAF online

## Zdroj

Kategória:Africký pohár národov
Kategória:Futbal v 2015
Kategória:Futbal v Rovníkovej Guiney
Prípor (vrch v Oravskej Magure)

**Prípor** () je vrch v Oravskej Magure. Leží nad obcou Babín, približne  západne od mesta Tvrdošín. Lokalitou prechádza Medzinárodná diaľková turistická trasa E3. 

## Poloha
Nachádza sa v strednej časti pohoria, na juhozápade geomorfologického podcelku Budín. Vrch leží v Žilinskom kraji, na hranici okresov Námestovo, Tvrdošín a Dolný Kubín a zasahuje na katastrálne územie obcí Babín, Podbiel a Dlhá nad Oravou. Najbližšími sídlami sú západne situovaný Babín, Hruštín a Vasiľov a východne situovaný Podbiel.

## Opis
Prípor je súčasťou horského chrbta, ktorý vedie od sedla Príslop severovýchodným smerom po brehy Oravskej priehrady. Severovýchodne je sedlom oddelená Šubovka () a Budín II (), východne Čížiková (), južne Poľany () a Bacharová (), juhozápadne v hrebeni leží Čistý grúň () a západne Galanky () a Feračová (). Severozápadne sa zvažujúce svahy odvodňujú prítoky Hruštínky do Bielej Oravy, voda zo severovýchodných odteká Čiernou mlákou do potokom Podbielsky Cickov a z južných potokom Dlžiansky Cickov do rieky Oravy. Vrcholom vedie značený chodník zo sedla Príslop.

### Výhľady
Súvislý lesný porast, ktorý pokrýva vrchol a hrebeň masívu, neumožňuje rozhľad. Z malých lokalít s riedkou vegetáciou a horských lúk na úbočí je vidieť okolité vrchy Oravskej Magury, Oravské, Kysucké a Sliezske Beskydy, časť Malej a Veľkej Fatry, Chočské a Skorušinské vrchy, Nízke a Vysoké Tatry.

## Prístup
* po  modrej značke z Podbiela cez rázc. Šubovka
* po  červenej značke (Medzinárodná diaľková turistická trasa E3) hlavným hrebeňom:
** od juhozápadu zo sedla Príslop cez Čistý grúň
** od severovýchodu z Magurky cez Budín
* po  zelenej značke z Lokce cez Budín

## Referencie

## Pozri aj
* Budín (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Tvrdošín
Kategória:Vrchy v okrese Námestovo
Kategória:Vrchy v okrese Dolný Kubín
Kategória:Babín
Kategória:Dlhá nad Oravou
Kategória:Podbiel
1. liga hádzanárov 1997/98

**1. liga hádzanárov** v sezóne **1997/98** bol 5. ročník 1. ligy hádzanárov, druhej najvyššej hádzanárskej súťaže mužov na Slovensku, spravovanej Slovenským zväzom hádzanej. Po reorganizácií hádzanárskych súťaží v sezóne 1997/98 a vzniku *extraligy* zmenila súťaž svoj názov z pôvodnej 2. ligy na *1. ligu*. Do súťaže sa prihlásilo 12 družstiev, rovnako ako v minulej sezóne, ale v jej priebehu z nej Dunajská Streda odstúpila. Víťazom ligy sa stalo družstvo HaK Zempmilk VTJ Michalovce, ktoré tak priamo postúpilo do extraligy.

## Systém súťaže
Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže mal právo postúpiť do najvyššej ligy, v poradí druhé družstvo postúpilo do baráže o ňu. Naopak, posledné družstvo zostúpilo do 2. ligy.
 
## Účastníci

## Výsledky

Poznámka: Družstvo Dunajskej Stredy zo súťaže v jej druhej polovici odstúpilo a jeho výsledky boli anulované.

## Referencie

## Pozri aj
* Extraliga hádzanárov 1997/98
* 1. liga hádzanárok 1997/98

## Externé odkazy
* Oficiálna stránka Slovenského zväzu hádzanej

## Zdroj
* 1. liga hádzanárov 1997/98 na stránke novinyzemplina.sk
* Denník Új Szó, 1997

Kategória:Hádzaná v 1997
Kategória:Hádzaná v 1998
Kategória:1. liga hádzanárov
Zárubský potok

**Zárubský potok** je potok v regióne Horný Zemplín v obci Davidov v okrese Vranov nad Topľou v Prešovskom kraji. Je ľavostranným prítokom vodného toku Oľšava a má dĺžku . Je vodným tokom VII. rádu. 

## Prameň
Pramení v  na severnom svahu poľa *Záruby* s  juhovýchodne od okraja intravilánu obce Davidov v poľnohospodárskom extraviláne. Patrí do obce Davidov okresu Vranov nad Topľou v Prešovskom kraji a nachádza sa v geomorfologickom celku Slanské vrchy a v geomorfologickom podcelku Makovica.
## Opis toku
Od prameňa tečie severným smerom, preteká extravilánom obce Davidov, lemovaný pásom príbrežnej vegetácie, v   priteká na okraj intravilánu obce, radikálne mení smer na východ, v   priberá bezmenný pravostranný prítok, v   priberá ďalší bezmenný pravostranný prítok z poľa *Záhumienky* s poľnohospodárskou farmou a  ústi do vodného toku Oľšava ako jej pravostranný prítok. Vodný tok Oľšava je ďalej prítokom Hornádu.

Vodný tok *Zárubský potok* má dva bezmenné nevýznamné prítoky. 

## Pôvod názvu
Vodný tok *Zárubský potok* na území obce Davidov má pôvod v názve poľa *Záruby* s charakteristickým stredovekým významom *zatarasenie cesty, zátarasa (zvyčajne zoťatými kmeňmi stromov), zarúbaná cesta*.  Z toponyma *Záruby*, rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena *Zárubský potok* ako súčasť veľmi početnej skupiny názvov v slovenskej toponymii, najmä hydronymii.   

Názov vodného toku *Zárubský potok* bol štandardizovaný v roku 1990.
V priestore slovenskej hydronymie potokov hydronymum *Zárubský  potok* je jedinečným hydronymom (február 2022).  
## Referencie

 

Kategória:Vodné toky v okrese Vranov nad Topľou
Kategória:Potoky na Slovensku 
Kategória:Vodné toky v Slanských vrchoch
Ľadový hokej na Zimných olympijských hrách 2018

**Ľadový hokej na Zimných olympijských hrách 2018** sa uskutočnil počas konania XXIII. ZOH v dňoch 9. – 25. februára 2018. Miestom konania mužského aj ženského turnaja boli Kangnung a Kwandong v meste Kangnung.

## Kvalifikácia

: *Bližšie informácie v hlavnom článku: [[Ľadový hokej na Zimných olympijských hrách 2018 – kvalifikácia na mužský turnaj]]*
: *Bližšie informácie v hlavnom článku: [[Ľadový hokej na Zimných olympijských hrách 2018 – kvalifikácia na ženský turnaj]]*

## Hlavný olympijský turnaj

### Muži

: *Bližšie informácie v hlavnom článku: [[Ľadový hokej na Zimných olympijských hrách 2018 – mužský turnaj]]*

### Ženy

: *Bližšie informácie v hlavnom článku: [[Ľadový hokej na Zimných olympijských hrách 2018 – ženský turnaj]]*

## Referencie
Zlatý pohár CONCACAF 2015

**Zlatý pohár CONCACAF 2015** bol 13. ročníkom Zlatého pohára CONCACAF a 23. ročník kontinentálnych majstrovstiev. Turnaj sa hral v dňoch od 7. do 26. júla 2015. Turnaj sa konal v USA pričom dva zápasy sa hrali aj v Kanade. Titul obhajovali USA.

Turnaj vyhralo Mexiko ktoré vo finále porazilo Jamajku. Jamajka sa stala prvým karibským tímom ktorý sa dostal do finále. Prvýkrát od roku 2003 sa odohral zápas o tretie miesto v ktorom Panama porazila USA.

## Kvalifikácia
Na turnaj sa kvalifikovalo 12 tímov. Žiaden tím nezažil debut na turnaji.

## Štadióny
Turnaj sa hral na štrnástich štadiónoch v štrnástich mestách v USA (13) a v Kanade (1). Finále sa konalo na Lincoln Financial Field vo Philadelphii.

### USA

### Kanada

## Skupinová fáza

### Skupina A

### Skupina B

### Skupina C

### Tabuľka tretích tímov

## Play-off

### Štvrťfinále

### Semifinále

### Zápas o tretie miesto

### Finále

## Referencie

## Externé odkazy
* concacaf.com

## Zdroj

Kategória:Zlatý pohár CONCACAF
Kategória:Futbal v USA
Kategória:Futbal v Kanade
Kategória:Futbal v 2015
Javorová (vrch v Oravskej Magure)

**Javorová** () je vrch v Oravskej Magure. Leží nad obcou Babín, približne  severovýchodne od mesta Dolný Kubín. Lokalitou prechádza Medzinárodná diaľková turistická trasa E3. 

## Poloha
Nachádza sa v strednej časti pohoria, na juhozápade geomorfologického podcelku Budín. Vrch leží v Žilinskom kraji, na hranici okresov Námestovo a Dolný Kubín a zasahuje na katastrálne územie obcí Babín, Oravský Podzámok a Horná Lehota. Najbližšími sídlami sú severne situovaný Babín a Hruštín a južne ležiaci Oravský Podzámok, Horná Lehota a Sedliacka Dubová.

## Opis
Javorová je súčasťou horského hrebeňa, ktorý vedie od sedla Príslop severovýchodným smerom na mohutný Budín (). Severozápadným smerom je sedlom oddelená Poľana (), západne leží Príslop () a Mokradská hoľa (), južne Skalica (), východne Poľany () a Bacharová () a severovýchodne Čistý grúň () a Prípor (). Severné svahy odvodňuje Bučníkový potok do Hruštínky, západné Račová a juhovýchodné Skalický potok do Oravy. Vrcholom vedie značený chodník zo sedla Príslop.

### Výhľady
Vrchol Javorovej pokrýva lesný porast, ktorý neumožňuje súvislejší rozhľad. Z vhodných lokalít s riedkou vegetáciou a horských lúk na úbočí je vidieť okolité vrchy Oravskej Magury, no tiež Oravské a Sliezske Beskydy, časť Malej a Veľkej Fatry, Chočské a Skorušinské vrchy, Nízke a Západné Tatry.

## Prístup
* po  modrej značke od juhu z Oravského Podzámku 
* po  červenej značke (Medzinárodná diaľková turistická trasa E3) hlavným hrebeňom:
** od západu zo sedla Príslop cez Poľanu
** od severovýchodu z Budína cez Prípor

## Referencie

## Pozri aj
* Budín (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Námestovo
Kategória:Vrchy v okrese Dolný Kubín
Kategória:Babín
Kategória:Oravský Podzámok
Kategória:Horná Lehota (okres Dolný Kubín)
Príslop (vrch v Oravskej Magure)

**Príslop** () je vrch v Oravskej Magure. Leží nad obcou Hruštín, približne  severne od mesta Dolný Kubín. Lokalitou prechádza Medzinárodná diaľková turistická trasa E3. 

## Poloha
Nachádza sa v strednej časti pohoria, na severovýchode geomorfologického podcelku Kubínska hoľa. Vrch leží v Žilinskom kraji, v okrese Dolný Kubín a na katastrálnom území obce Oravský Podzámok. Najbližšími sídlami sú severovýchodne ležiaci Hruštín a Babín a juhovýchodne situovaný Oravský Podzámok.

## Opis
Príslop je najsevernejším vrcholom masívu Kubínskej hole, ktorý vedie od Minčola () do sedla Príslop. Severným smerom sa nachádza vrch Galanky (), západne Feračová (), Príslopec () a Minčol (), juhozápadne Mokradská hoľa () a Čierny vrch (), južne Skalka () a východne Javorová () a Poľana (). Severozápadné svahy odvodňujú prítoky Hruštínky do Bielej Oravy, juhovýchodné potok Račová do Oravy. Vrcholom vedie značený chodník zo sedla Príslop.

### Výhľady
Hrebeň i vrchol pokrýva súvislý lesný porast, ktorý neumožňuje rozhľad. Na úbočí je však mladý les, ktorý miestami umožňuje pozorovať okolité vrchy Oravskej Magury, no tiež Oravské Beskydy, časť Veľkej Fatry, Chočské vrchy, Nízke a Západné Tatry.

## Prístup
* po  červenej značke (Medzinárodná diaľková turistická trasa E3) hlavným hrebeňom:
** od východu zo sedla Príslop 
** od juhozápadu z Kubínskej hole

## Referencie

## Pozri aj
* Kubínska hoľa (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Dolný Kubín
Kategória:Oravský Podzámok
Majstrovstvá Ázie vo futbale 2007

**Majstrovstvá Ázie vo futbale 2007** boli 14. ročníkom Majstrovstiev Ázie vo futbale, medzinárodného futbalového turnaja pre národné tímy pod hlavičkou Ázijskej futbalovej konfederácie (AFC). Turnaj sa hral v dňoch od 7. do 29. júla. Turnaj hostili štyri krajiny z Juhovýchodnej Ázie a to Malajzia, Indonézia, Thajsko a Vietnam. Boli to prvé Majstrovstvá Ázie vo futbale ktoré hostila viac než jedna krajina. Obhajcom titulu bolo Japonsko.

Na turnaji sa prvýkrát predstavila Austrália od jej prestupu do AFC z OFC. Ako debutant skončila Austrália vo štvrťfinále.

Víťazom turnaja sa prvýkrát v histórii stal Irak ktorý vo finále zdolal Saudskú Arábiu 1:0.

Irak sa ako šampión kvalifikoval na Pohár konfederácií FIFA 2009.

## Kvalifikované tímy
Na turnaj sa kvalifikovalo 16 tímov z toho štyri krajiny sa kvalifikovali ako hostitelia. Austrália zažila debut na turnaji.

**1** ako Južný Vietnam

## Štadióny
Turnaj sa hral na ôsmich štadiónoch v siedmich mestách. Každá hostiteľská krajina mala dva štadióny.

## Skupinová fáza

### Skupina A

|}

### Skupina B

|}

### Skupina C

|}

### Skupina D

|}

## Play-off

### Štvrťfinále

### Semifinále

### Zápas o tretie miesto

### Finále

Víťazom turnaja sa stal Irak.

## Referencie

## Externé odkazy
*Asian Football Confederation

## Zdroj

Kategória:Majstrovstvá Ázie vo futbale
Kategória:Futbal v Malajzii
Kategória:Futbal v Indonézii
Kategória:Futbal vo Vietname
Kategória:Futbal v Thajsku
Kategória:Futbal v 2007
Sophia Antipolis

náhľad|Sophia Antipolis
**Sophia Antipolis** je technologický park, ktorý sa nachádza severozápadne od Antibes a juhozápadne od Nice, na juhu Francúzska, na Francúzskej riviére.

Antipolis je staroveké grécke meno pre mesto Antibes a meno Sophia odkazuje na bohyňu múdrosti. Technologický park založený v roku 1970 je domovom približne 1 300 spoločností, najmä v sektore IT, elektroniky, farmácie a biotechnológie, a úzko spolupracuje s *Université Côte-d'Azur*. Oblasť má viac ako 9 000 obyvateľov a rozkladá sa na ploche 2 400 hektárov v obciach Antibes, Biot, Vallauris, Valbonne a Mougins.

*European Telecommunications Standards Institute* sídli v Sophia Antipolis.

## Referencie


## Iné projekty

## Externé odkazy
* Oficiálna stránka

Kategória:Alpes-Maritimes
Javorový vrch (vrch v Oravskej Magure)

**Javorový vrch** () je vrch v Oravskej Magure. Leží nad mestom Tvrdošín, približne  západne od jeho centra. 

## Poloha
Nachádza sa na severovýchodnom okraji pohoria, v geomorfologickom podcelku Budín. Vrch leží v Žilinskom kraji, v okrese Tvrdošín a zasahuje na katastrálne územie mesta Tvrdošín a obce Štefanov nad Oravou. Najbližšími sídlami sú severovýchodne situovaný Štefanov nad Oravou, juhovýchodne ležiaci Tvrdošín, južne obec Nižná a Podbiel a severozápadne Vavrečka a Ťapešovo. 

## Opis
Javorový vrch leží v rázsoche, ktorá vybieha juhovýchodným smerom z hlavného hrebeňa v jeho severnej časti. Severne susedí Magurka () a Ostrý vrch (), západne dominuje Budín (), južne Zmrázov () a Ostražnica () a východne Uhlisko (). Severné svahy masívu odvodňuje Štefanovský potok do vodnej nádrže Tvrdošín, južné časti Ráztoka a východné Medvedský potok do rieky Orava. Vrcholom vedie značený chodník z Tvrdošína.

### Výhľady
Vrchol pokrýva lesný porast, ktorý poskytuje len veľmi obmedzený rozhľad, no na úbočí je viacero horských lúk, odkiaľ je obmedzený výhľad. Viditeľné sú najmä okolité vrchy Oravskej Magury, no tiež Oravské Beskydy, Veľká Fatra, Chočské a Skorušinské vrchy a Západné Tatry.

## Prístup
* po  modrej značke:
** od juhovýchodu z Tvrdošína priamo na vrchol
** od severu z Námestova cez Magurku a sedlo Priehyby
* po  zelenej značke zo Štefanova nad Oravou cez sedlo Priehyby
* po  značke hrebeňom cez rázc. Pod Magurkou

## Referencie

## Pozri aj
* Budín (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Tvrdošín
Kategória:Tvrdošín
Kategória:Štefanov nad Oravou
Zápotok

**Zápotok** je potok v regióne Šariš v obciach Veľký Slivník, Demjata a Tulčík v okrese Prešov v Prešovskom kraji. Je pravostranným prítokom vodného toku Sekčov a má dĺžku . Je vodným tokom VII. rádu. 

## Prameň
Pramení v  v severnej časti územia obce Veľký Slivník na južnom úbočí vrchu a lesa *Hora* s  v poľnohospodárskom extraviláne. Patrí do obce Veľký Slivník okresu Prešov v Prešovskom kraji a nachádza sa v geomorfologickom celku Beskydské predhorie a v geomorfologickom podcelku Záhradnianska brázda.
## Opis toku
Od prameňa tečie juhozápadným smerom, pravým brehom obmýva pole *Za jarkom*, v  priberá ľavostranný bezmenný prítok, mení smer na južný, v  tesne obteká intravilán obce Veľký Slivník, v  podteká cestu  Veľký Slivník–Demjata, v  vteká na obecnú hranicu medzi obcami Veľký Slivník a Demjata, sleduje túto hranicu až po trojchotárnik s výškou , pokračuje poľnohospodárskym extravilánom územia obce Tulčík, v  podteká cestu  Tulčík–Záhradné, mení smer na východ a v  ústi do vodného toku Sekčov ako jeho pravostranný prítok. Vodný tok Sekčov je ďalej prítokom Hornádu.

Vodný tok *Zápotok* má dva bezmenné nevýznamné prítoky. 

## Pôvod názvu
Vodný tok *Zápotok* na území obcí Veľký Slivník, Demjata a Tulčík má pôvod v charakteristickej polohe objektu z pohľadu pomenúvateľa s významom *za objektom, za potokom*.  Z toponyma *Zápotok* prebratím jednoslovného názvu do pozície hydronyma bolo bez zmeny utvorené hydronymum v podobe *Zápotok* ako súčasť veľmi početnej skupiny názvov v slovenskej toponymii, najmä hydronymii.   

Názov vodného toku *Zápotok* bol štandardizovaný v roku 1975.
V priestore slovenskej hydronymie potokov hydronymum *Zápotok* je jedinečným hydronymom (február 2022).

## Referencie

 

Kategória:Vodné toky v okrese Prešov
Kategória:Potoky na Slovensku 
Kategória:Vodné toky v Beskydskom predhorí
Jevgenij Libezňuk

**Jevgenij Ivanovič Libezňuk** (; * 31. október 1961, Kitsman, Ukrajinská SSR, Sovietsky zväz), niekedy uvádzaný ako **Eugen Libezňuk**, je slovenský herec ukrajinského pôvodu.

## Životopis
Libezňuk sa narodil v Ukrajinskej sovietskej socialistickej republike, v obci Kitsman (Кіцьмань), neďaleko hraníc s Moldavskom. Herectvo vyštudoval na kyjevskej umeleckej univerzite Karpenka-Karyho. Od roku 1986 je členom činohry prešovského Divadla Alexandra Duchnoviča, jediného divadla na svete hrajúceho v rusínskom jazyku. Bol niekoľkokrát nominovaný na ocenenie Dosky za najlepší mužský herecký výkon, ktoré v roku 2009 aj získal, a rovnako získal aj Cenu Jozefa Kronera v roku 2007 za postavu Gogoľovho Chlestakova.

So svojou prvou manželkou Tatianou Masníkovou sa zosobášil ešte počas štúdií v roku 1984. V tomto manželstve sa im narodil syn Daniel. Neskôr sa s ňou rozviedol. Po siedmych rokoch vzťahu s herečkou Danielou Rusinkovou sa s ňou oženil. Narodila sa mu neskôr dcéra Ulyana.

Taktiež hrá spolu s Petrom Mattesom v reklame na Coop Jednotu.

## Divadlo
* *Skrotenie zlej ženy*postava Šľachtic, Baptista Minola, Divadlo Andreja Bagara 
* *Višňový sad*postava Jermolaj Alexejevič LOPACHIN, Divadlo Andreja Bagara 
* *Aj muži majú svoje dni*postava Mário (hasič), Divadlo Nová scéna
* *Ženba*postava Podkolesin
* *Revízor*postava Chlestakov
* *Oblomov*postava Oblomov
* *Ujo Váňa*postava Ujo Váňa
* *Udri Pastiera*postava biskup Pavla Gojdiča, divadlo Viola

## Filmy
* *[[Anjel milosrdenstva]]* (1993)
* *[[Díky za každé nové ráno]]* (1994)
* *[[Fragmenty z malomesta]]* (2000)
* *[[Správa o putovaní študentov Petra a Jakuba]]* (2000)
* *[[Želary]]* (2003)
* ''Návrat Bocianov'' (2007)
* *[[Tango s komármi]]* (2009)
* *[[Pokoj v duši]]* (2009)
* *[[Babie leto (film)|Babie leto]]* (2013)
* ''Čistič'' (2015)
* *[[Čiara (film)|Čiara]]* (2017)
* *[[Pomstiteľ (film z roku 2021)|Pomstiteľ]]* (2021)
* ''V lete ti poviem, ako sa mám'' (2022)
* *[[Kôň (film)|Kôň]]* (2022)
* ''Invalid'' (2023)
* *[[Vlny (film z roku 2024)|Vlny]]* (2024)
* MIKI (2024)

## Seriály
* *[[Četnické humoresky|Četnícke humoresky]]* (2003)
* *[[Panelák (seriál)|Panelák]]* (2008)
* *[[Profesionáli (slovenský seriál)|Profesionáli]]* (2008)postava Mäsiar,Žeňa
* *[[Odsúdené]]* (2010) 
* *[[Dr. Ludsky]]* (2011)
* Sekerovci (2013)
* ''Za sklom'' (2018)postava Česlav „Ucho“ Kupko, šéf ukrajinskej mafie
* *[[Delukse]]* (2019)
* *[[Hranica (slovenský seriál)|Hranica]]* (20222023)postava Jevgenij „Žeňa“ Chrabrenko

## Reklamy
* postava baču v reklamných slotoch COOP Jednota Slovensko

## Referencie

## Externé odkazy
* 
* 

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Ukrajinskí filmoví herci
Kategória:Slovenské osobnosti ukrajinského pôvodu
Jedna polovica (matematika)

**Jedna polovica** (iné názvy: **jedna polovina**, **polovica**, **polovina**) je v matematike zlomok v základnom tvare pochádzajúci z delenia čísla 1 číslom 2, alebo ľubovoľného čísla jeho dvojnásobkom. Násobenie zlomkom jedna polovica je ekvivalentné deleniu dvomi. Je to najbežnejší zlomok v matematických rovniciach, návodoch, meraniach a pod.

Kategória:Aritmetika
Pol

**Pol** môže byť:
*polovica
*africký jazyk, pozri pol (jazyk)
*gén u retrovírusov alebo ním produkovaná bielkovina, pozri pol (HIV)
*krstné meno, pozri Pol (prvé meno)
*priezvisko, napr.:
**Agusti Pol (*1977), andorrský futbalista
**Antoine Pol (1888–1971), francúzsky básnik
**Nicolaus Pol (c.1467–1532), rakúsky lekár a zberateľ kníh

## Pozri aj
*pól
Poľka

**Poľka** môže byť:
*ženský tvar slova Poliak, pozri Poliaci
*staršie: polka ako tanec, pozri polka (hudba)
*ľudovo: pôľka (t.j. egreš alebo druh hrušky)
*samica plemena dobytka pochádzajúceho z Poľska, pozri poľka (dobytok)

## Zdroje
*poľka; polka; pôľka. In: Slovník slovenského jazyka (Peciar)
*poľka. In: Slovník slovenských nárečí
Jurij Jurijovič Muška

**Jurij Jurijovič Muška** (, * 8. september 1964, Berehovo) je ukrajinský diplomat. V rokoch 2017  až 2022 pôsobil ako veľvyslanec Ukrajiny na Slovensku. Pôsobil tiež ako veľvyslanec v Maďarsku a Kórejskej republike.

## Diplomatické pôsobenie
Na Ministerstve zahraničných veci Ukrajiny pôsobí od júla 1991.

V rokoch 1993 až 1997 pôsobil na veľvyslanectve v Maďarsku. V rokoch 1997 až 2000 bol radcom a vedúcim oddelenia krajín Strednej a Východnej Európy a Ameriky na Ministerstve zahraničných vecí. V rokoch 2000 až 2003 opäť pracoval na veľvyslanectve v Maďarsku a predstaviteľom Ukrajiny v Dunajskej komisii. V roku 2003 sa stal veľvyslancom v Maďarsku, v tejto funkcii pôsobil do roku 2006. Vtedy sa stal veľvyslancom Ukrajiny v Kórejskej republike. V Soule pôsobil do roku 2008. Následne do roku 2010 pôsobil ako veľvyslanec s osobitným určením. V rokoch 2010 až 2014 bol opäť veľvyslancom Ukrajiny v Maďarsku a znovu zároveň predstaviteľom Ukrajiny v Dunajskej komisii. V rokoch 2014 až 2016 bol riaditeľ Druhého európskeho odboru, Ministerstvo zahraničných vecí Ukrajiny.

### Veľvyslanec na Slovensku
Ako veľvyslanec na Slovensku pôsobí od januára 2017. Svoje poverovacie listiny odovzdal 8. februára 2017.

15. februára 2022, tesne pred ruskou inváziou na Ukrajinu. Veľvyslanec vyhlásil, že Ukrajina nemá správy o vpáde Ruska, avšak poukázal na ekonomické straty, ktoré tieto správy Ukrajine spôsobujú. V príhovore tiež povedal, že „Ukrajina spravila svoj výber, dala si to do ústavy a chce byť aj členom Európskej únie a NATO. Lebo nemáme na výber. Naša neutrálnosť nám nič v roku 2014 nepomohla. Rusko neuznáva hranice Ukrajiny.”

24. júna 2022 prezident Zelenskyj Mušku odvolal z postu veľvyslanca. Bližšie dôvody neudal. Agentúra Ukrinform však spomenula, že Zelenskyj avizoval, že odvolá veľvyslancov, ktorí „si neefektívne plnia svoje povinnosti“.

V októbri 2022 Zelenskyj menoval Muškovho nástupcu, Myroslava Myronovyča Kastrana. Premiér Eduard Heger s Muškom rokoval ešte v októbri 2022.

## Referencie

## Externé odkazy
* Profil na stránke veľvyslanectva 

Kategória:Ukrajinskí diplomati
Kategória:Veľvyslanci Ukrajiny v Maďarsku
Kategória:Veľvyslanci Ukrajiny na Slovensku
Kategória:Veľvyslanci Ukrajiny v Kórejskej republike
Pôľka

**Pôľka** môže byť:
*synonymum slova egreš v týchto významoch:
**starší názov rodu *Grossularia* (ktorý sa často považuje za súčasť, často konkrétnejšie podrod, rodu *Ribes* - ríbezľa) alebo jeho plod, pozri pod ríbezľa
**hovorovo: egreš obyčajný alebo jeho plod, pozri egreš obyčajný 
*ľudovo: odroda divých hrušiek, pozri pôľka (hruška)

## Pozri aj
*egreš

## Zdroje
Arabský pohár FIFA 2021

**Arabský pohár FIFA 2021** bol 10. ročníkom Arabského pohára FIFA, medzinárodného futbalového turnaja pre národné tímy pod hlavičkou UAFA. Prvýkrát sa turnaj konal aj pod jurisdikciou FIFA. Turnaj sa hral v dňoch od 30. novembra do 18. decembra 2021 v Katare a slúžila ako predohra pre Majstrovstvá sveta vo futbale 2022, ktoré sa tiež budú konať v Katare.

Na hlavnom turnaji si zahralo 16 tímov z toho sedem bolo prešlo kvalifikačným kolom; všetkých 23 zúčastnených tímov bolo pod záštitou Ázijskej futbalovej konfederácie (AFC) a Konfederácie afrického futbalu (CAF). 32 finálových zápasov sa hralo na šiestich miestach, ktoré budú využívane aj pre Majstrovstvá sveta vo futbale 2022.

Víťazom turnaja sa stalo Alžírsko.

## Kvalifikácia
Deväť najlepších tímov podľa FIFA sa na turnaj kvalifikovalo automaticky. Ostatné tímy museli hrať kvalifikáciu z ktorej postúpilo sedem tímov.

## Skupinová fáza

### Skupina A

|}

### Skupina B

|}
### Skupina C

|}
### Skupina D

|}

## Play-off

### Štvrťfinále

### Semifinále

### Zápas o tretie miesto

### Finále

Turnaj vyhralo Alžírsko.

## Referencie

## Externé odkazy
* FIFA.com – FIFA Arab Cup 2021

## Zdroje

Kategória:Arabský pohár FIFA
Kategória:Futbal v Katare
Kategória:Futbal v 2021
Gaštan

**Gaštan** (zastarano alebo nárečovo aj *kaštan*; v prvých dvoch významoch zastarano aj: **gaštanovník**) môže byť:
*slovenský názov rodu *Castanea* (do ktorého patrí napríklad gaštan jedlý) a v minulosti aj rodu *Aesculus* (ktorý sa dnes nazýva pagaštan a do ktorého patrí napríklad pagaštan konský), pozri gaštan (rod) (a prípadne pagaštan)
*mimo taxonómie: gaštan jedlý (=jedlý gaštan; lat. *Castanea sativa*), pozri gaštan jedlý
*ľudovo: pagaštan konský (=divý gaštan; lat. *Aesculus hippocastanum*), pozri pagaštan konský
*plod gaštana jedlého alebo pagaštana konského, pozri pod gaštan jedlý a pagaštan konský
*zviera (najmä kôň, pes) gaštanovej farby (aj ako vlastné meno, t.j. s veľkým G)
*nárečovo: zaschnutý brmbolec lajna na srsti zle opatrovaného rožného statku

**Gaštan** môže byť aj: vrch na Slovensku, pozri Gaštan (vrch v Žiari)

## Pozri aj
*tahitský gaštan (=a) inokarp jedlý, lat. *Inocarpus fagifer* alebo *Inocarpus edulis*, b) plod inokarpu jedlého)

## Zdroje
Slava Ukrajini

[náhľad|Nápis v ukrajinskom jazyku ako [grafiti.]]
**Slava Ukrajini! Herojam slava!** (v ukrajinskej azbuke: Слава Україні! Героям слава), doslova „Sláva Ukrajine! Hrdinom sláva!“, je ukrajinský národný pozdrav a slogan. 

Motto *Ukrajine sláva!* sa po prvý raz objavilo počas ukrajinskej vojny za nezávislosť v rokoch 1917 až 1921. V knihe ho prvý raz popísal Volodymyr Viatrovič v roku 1920, z čoho bolo zjavné, že pozdrav začali využívať najprv záporožskí kozáci, pričom druhá časť, t. j. odpoveď na pozdrav, sa spočiatku líšila (*Kozákom sláva!, Hajtmanovi sláva! Ukrajine sláva!*, atď).

Pozdrav *Sláva Ukrajine!* používala aj Organizácia ukrajinských nacionalistov a Ukrajinská povstalecká armáda (banderovci), v čele ktorých stál Stepan Bandera. V roku 1941 sa stalo ich oficiálnym sloganom spojené zvolanie *Sláva Ukrajine! Hrdinom sláva!* avšak so zdvihnutou pravicou po vzore nacistického Nemecka.

Slogan sa stal opäť populárnym v súvislosti s udalosťami ukrajinskej revolúcie v roku 2013, okupácie a anexie Krymu Ruskou federáciou v roku 2014 a následnou vojnou v Donbase.

## Referencie



## Iné projekty

Kategória:Rusko-ukrajinská vojna
Kategória:Ukrajinské slová a frázy
Magura (vrch v Oravskej Magure)

**Magura** () je vrch v Oravskej Magure. Leží nad obcou Lomná, približne  severne od Dolného Kubína. 

## Poloha
Nachádza sa v severozápadnej časti pohoria, v geomorfologickom podcelku Paráč. Vrch leží v Žilinskom kraji, v okrese Námestovo a zasahuje na katastrálne územie obce Oravská Lesná a Lomná. Najbližším sídlom je východným smerom ležiaca Lomná, severne sa nachádza Zákamenné a severozápadne Oravská Lesná. Patrí do Chránenej krajinnej oblasti Horná Orava.

## Opis
Magura sa nachádza v rázsoche hrebeňa, ktorý vybieha severným smerom z masívu Príslopca () na Štíbeľ (). Rázsocha vybieha východným smerom a stáča sa severovýchodne na vrch Kľúč (). Severným smerom leží Prípor () a Požehov (), západným Štíbeľ (), južne Príslopec, Držatín () a Magurka () a východným Zhoreliská (). Južné a východné svahy odvodňuje Lomnica, severozápadné potok Požehovka a menšie prítoky Bielej Oravy. Na vrch nevedie značený chodník.

### Výhľady
Nesúvislý riedky porast hrebeňa a vrcholu poskytuje kruhový rozhľad. Viditeľné sú mnohé vrchy Oravskej Magury, no tiež Oravské a Kysucké Beskydy, pri vhodných podmienkach aj Západné a Nízke Tatry.

## Prístup
Na vrchol nevedie značená turistická trasa, preto prístup je možný lesnými cestami a chodníkmi z okolitých sídiel.

## Referencie

## Pozri aj
* Paráč (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Námestovo
Kategória:Oravská Lesná
Kategória:Lomná
Cernik

**Cernik** (, ) je dedina a správne stredisko rovnomennej opčiny v Chorvátsku v Brodsko-posávskej župe. Nachádza sa asi 2 km severne od Novej Gradišky a asi 57 km severozápadne od Slavónskeho Brodu. 

## Prírodné pomery
Nachádza sa na úpätí pohoria Psunj, opčinou preteká rieka Šumetlica, ktorá je ľavostranným prítokom Sávy.

## Obyvateľstvo
V roku 2011 žilo v Cerniku 1 607 obyvateľov, v celej opčine potom 3 640 obyvateľov. Cernik je *[[de facto]]* predmestím Novej Gradišky.

## Časti opčiny
Súčasťou opčiny je osem trvalo obývaných dedín. Nachádzajú sa tu aj zaniknuté dediny Golobrdac, Opršinac a Sinlije, ktoré sú aj naďalej považované za samostatné sídla.

* Baćin Dol – 381 obyvateľov
* Banićevac – 223 obyvateľov
* **Cernik** - 1 607 obyvateľov
* Giletinci - 268 obyvateľov
* Opatovac - 332 obyvateľov
* Podvrško - 294 obyvateľov
* Šagovina Cernička - 312 obyvateľov
* Šumetlica - 223 obyvateľov

## Doprava
Opčinou prechádza štátna cesta D51 a župná cesta Ž4126, Ž4140, Ž4141 a Ž4139.

## Galéria (hrad ''Dvorac Kulmer'')

Obrázok:Dvorište dvorca Kulmer.jpg
Obrázok:Dvorište dvorca Kulmer1.jpg
Obrázok:Dvorište dvorca Kulmer3.jpg
Obrázok:Pročelje dvorca Kulmer.jpg


## Referencie
* 
* 

## Externé odkazy

Kategória:Obce v Chorvátsku
Kategória:Sídla v Brodsko-posávskej župe